CELEX: 32012R0605
Language: lt
Date: 2012-07-04 00:00:00
Title: 2012 m. liepos 4 d. Komisijos įgyvendinimo reglamentas (ES) Nr. 605/2012, kuriuo draudžiama Ispanijoje registruotų Atlanto vandenyne į rytus nuo 45° vakarų ilgumos bei Viduržemio jūroje gaudyklėmis paprastuosius tunus žvejojančių laivų veikla

7.7.2012   
            
            
               LT
            
            
               Europos Sąjungos oficialusis leidinys
            
            
               L 177/12
            
         KOMISIJOS ĮGYVENDINIMO REGLAMENTAS (ES) Nr. 605/2012
   2012 m. liepos 4 d.
   kuriuo draudžiama Ispanijoje registruotų Atlanto vandenyne į rytus nuo 45° vakarų ilgumos bei Viduržemio jūroje gaudyklėmis paprastuosius tunus žvejojančių laivų veikla
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
   kadangi:
   
               (1)
            
            
               2012 m. sausio 17 d. Tarybos reglamente (ES) Nr. 44/2012, kuriuo nustatomos 2012 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse, nustatytas paprastųjų tunų kiekis, kurį 2012 m. galima sužvejoti Atlanto vandenyne į rytus nuo 45° vakarų ilgumos ir Viduržemio jūroje;
            
         
               (2)
            
            
               2009 m. balandžio 6 d. Tarybos reglamentu (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano, iš dalies keičiančiu Reglamentą (EB) Nr. 43/2009 bei panaikinančiu Reglamentą (EB) Nr. 1559/2007 (2) reikalaujama, kad trumpesnių nei 24 m žūklės laivų ir gaudyklių atveju valstybės narės Komisijai praneštų apie gamintojų organizacijoms arba laivų, žvejojančių panašiais įrankiais, grupėms skirtas kvotas;
            
         
               (3)
            
            
               bendra žuvininkystės politika skirta ilgalaikiam žuvininkystės sektoriaus gyvybingumui užtikrinti tausiai naudojant gyvuosius vandens išteklius pagal atsargumo principą;
            
         
               (4)
            
            
               pagal Tarybos reglamento (EB) Nr. 1224/2009 36 straipsnio 2 dalį, remdamasi valstybių narių pateikta informacija ir kita savo pačios turima informacija, nustačiusi, kad Europos Sąjungos, valstybės narės ar valstybių narių grupės turimos žvejybos vienu ar daugiau žvejybos įrankių ar laivais galimybės yra išnaudotos, Komisija apie tai praneša atitinkamoms valstybėms narėms ir uždraudžia žvejybą tam tikrame žvejybos rajone, tam tikrais žvejybos įrankiais, tam tikrų rūšių ar rūšių grupės ar tam tikrais būtent tai žvejybos veiklai vykdyti naudojamais laivais;
            
         
               (5)
            
            
               remiantis Komisijos turima informacija, paprastųjų tunų žvejybos Atlanto vandenyne į rytus nuo 45° vakarų ilgumos ir Viduržemio jūroje galimybės, skirtos Ispanijoje registruotiems gaudyklėmis žvejojantiems laivams, laikomos išnaudotomis birželio 20 d. Komisija apie tai pranešė Ispanijai;
            
         
               (6)
            
            
               2012 m. birželio 7, 14 ir 21 d. Ispanija informavo Komisiją uždraudusi savo keturioms gaudyklėms, kurios 2012 m. žvejoja paprastuosius tunus, vykdyti žvejybos veiklą: dviems gaudyklėms šis draudimas įsigalioja nuo birželio 8 d., vienai gaudyklei – nuo birželio 14 d., o likusiai gaudyklei – nuo birželio 21 d.; taigi visa veikla uždrausta nuo 2012 m. birželio 21 d. 14.00 val.;
            
         
               (7)
            
            
               nedarant poveikio minėtiems Ispanijos veiksmams, būtina, kad Komisija patvirtintų draudimą nuo birželio 21 d. Ispanijoje registruotiems laivams Atlanto vandenyne į rytus nuo 45° vakarų ilgumos ir Viduržemio jūroje gaudyklėmis žvejoti paprastuosius tunus,
            
         PRIĖMĖ ŠI REGLAMENTĄ:
   1 straipsnis
   Ispanijoje registruotiems gaudyklėmis žvejojantiems laivams vėliausiai nuo 2012 m. birželio 21 d. 14.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Nuo tos dienos taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti į krantą tų gaudyklių sužvejotas šių išteklių žuvis.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 4 d.
      
         
            Komisijos vardu Pirmininko pavedimu
         
         László ANDOR
         
            Komisijos narys
         
      
   
   
      (1)  OL L 343, 2009 12 22, p. 1.
   
      (2)  OL L 96, 2009 4 15, p. 1.